<classify> WIZARA ya Ardhi, Nyumba na Makazi imesema ujenzi katika eneo la Mji Mkongwe umedhibitiwa kulinda masharti ya mji huo ambao upo katika urithi wa kimataifa. Hayo yalisemwa na Naibu Waziri wa Ardhi, Nyumba na Makazi Juma Makungu wakati akitoa ufafanuzi kuhusu madai ya kuwapo ujenzi holela hususani wa hoteli katika Mji Mkongwe wa Zanzibar .Makungu alisema wizara inafuatilia kwa karibu harakati za ujenzi katika eneo la Mji Mkongwe kwa kushirikiana na Mamlaka ya Hifadhi ya mji Mkongwe wa Zanzibar. Aliitaja mikakati inayochukuliwa na wizara ni pamoja na kudhibiti ujenzi wa hoteli za kitalii ziliopo katika eneo hilo. Mheshimiwa Spika nataka kuwajulisha wajumbe wa Baraza la Wawakilishi kwamba Wizara kwa kushirikiana na Mamlaka ya Hifadhi ya Mji Mkongwe imed hibiti kwa kiasi kikubwa ujenzi holela katika eneo hilo ikiwamo hoteli, alisema.Alisema kwa sasa wizara kwa kushirikiana na mamlaka ya hifadhi ya Mji Mkongwe imesitisha utoaji wa vibali vya ujenzi wa hoteli za kitalii. Mheshimiwa Spika vibali vya ujenzi wa hoteli za kitalii katika eneo la Mji Mkongwe kwa sasa tumesitisha... tunataka kwenda kwa kufuata masharti ya miji iliopo katika urithi wa kimataifaalisema. Mji Mkongwe wa Zanzibar upo katika miji ya urithi wa kimataifa tangu mwaka 2000,ambapo usanifu wa majengo yake na ujenzi unatakiwa kufuata masharti ya kimataifa.  <topic>: KITAIFA 